قلوبال و رئگیونال گوج مرکزلرینه دمشق، موسکوا و تئهران امکداشلیغی صرف ائتمیر.
بو سؤزلری آخار.آذ-آ آچیقلاماسیندا روسییالی پولیتولوگ گریگوری تروفیمچوک سؤیلهییب. ایشید-این فعالییتینده بو قوهلرین رولونون اولدوغونو بیلدیرهن پولیتولوگ روسییانین سورییاداکی فعالیتینین آمئریکا طرفیندن دقتله ایزلندیینی بیلدیریب:
«سورییا محاربهسی افغان ساواشیندان یالنیز بیر شئیله فرقلنیر. بورادا رادیکاللار شهرلری و کندلری یاشاماق اوچون توتمورلار. آوارا ایشید-چیلر طالبلره بنزه میرلر. اونا گؤره ده اونلاری تامامیله هانسیسا یاشاییش منطقهسینین تالعیی و یا اینفراستروکتورو (زیرساخت) ماراقلاندیرمیر. ایشید منزیل تیکینتیسی و میکرورایونلارین یاشیللاشدیریلماسی ایله مشغول اولماق نیتینده دئییل. مثلاً، اگر حلبه نظر یئتیرسک، گؤرریک کی، رادیکاللار اؤز پروقراملارینی یئرینه یئتیریبلر. شهر تام شکیلده محو ائدیلیب، اونون برپاسی اوچون بؤیوک وسایت لازیمدیر و اوستهلیک، اورادا یاشایان یوز مینلرله اینسانی کیمسه گوندهلیک دویوزدورمالیدیر».
تروفیمچوک بیلدیریب کی، ایشید دمشق و اونون موتتفیقلرینه حلبه گیرمک ایمکانی یاراداراق اؤزو پالمیرایا هوجوما کئچدی:
«بورادا ایسه مقاومت اوچون اسدین قوهلری یئترلی دئییل. سورییانین بو میرواریسینی حکومت قوهلرینه یاردیم اوچون بومباردمان ائدیلمهسینه روسییا راضی اولمازدی. رادیکاللار و اونلارین آرخاسیندا دایانان گوج مرکزلرینین مقصدی ساده ایدی. اونلار روسییانین بیر مدت اؤنجه قلبه سیموولونو مومکون اولان مینیمال مصرفلر حسابینا اله کئچیرملیدیلر. ایشید صاباح باشقا نقطهلری اله کئچیریب بورادان دا گئده بیلر. اونلارین بو ایشده قارشیسینی هئچ نه آلمیر. اگر تئررورچولار بو دفعه ده پالمیراداکی تاریخی اوبیئکتلری تام شکیلده محو ائتمهسهلر، چوخ یاخشی اولار. تئررورچولارین آکتیولیگی، سؤزسوز کی، قلوبال و رئگیونال گوج مرکزلرینین تأثیری ایله باغلیدیر. بو قوهلره دمشق، موسکوا و تئهران امکداشلیغی صرف ائتمیر. آمئریکا هلهلیک روسییانین سورییاداکی اوغورلارینی قئیده آلیر. اونون الی پرئزیدئنت حاکمیتینین ترانزیتی پروسئسی اوجباتیندان باغلیدیر و او، موسکوایا گئج جاواب وئرهجک. هلهلیک واشینگتونا روسییانین بو محاربهنین داها دا درینلیینه گیرمهسی صرف ائدیر. بو محاربه هر گون روسییا بودجهسینی داها دا بوشالدیر».
azb_Arab azb_Arab azb_Arab azb_Arab azb_Arab